**COFNODION O GYFARFOD CYNGOR CYMUNED DYFFRYN ARDUDWY A TALYBONT A GYNHALIWYD YN NEUADD GYMUNEDOL, DYFFRYN ARDUDWY AM 7.30 O’R GLOCH 04.07.23**

**7.1 YMDDIHEURIADAU**

Cyng. Nia Rees (Is-Gadeirydd), Denise Stone, Sion Ifor Williams a Evan Owen.

**7.2 PRESENNOL**

Cyng. Steffan Chambers (Cadeirydd), John Ceri Evans, Sian Edwards, Edward Williams, Edward Griffiths, Beth Bailey, Jennifer Yuill, William Hooban, ar Cyng. Eryl Jones-Williams (Cyngor Gwynedd).

‘Roedd 7 aelod o’r cyhoedd yn bresennol pan oedd mater gyda’r neuadd bentref yn cael ei drafod ar ddechrau y cyfarfod.

**Neuadd Bentref**

Cafwyd wybod gan y Cadeirydd bod datblygiadau wedi bod gyda’r safle uchod yn ystod y mis diwethaf ag ei fod wedi cytuno i drafod y mater hwn yn gyntaf cyn cyfarfod cyffredinol y Cyngor am bod rhai o’r cyhoedd yn bresennol yn benodol i drafod y mater.

Cafwyd wybod bod Ms Patricia Lill wedi gadael fel rheolwr y caffi a bod y caffi ar hyn o bryd ar gau a bod cyfarfod o’r Ymddiredolwyr wedi cael ei gynnal i drafod y caffi a cafwyd wybod bod y cais cynllunio am yr gefnogwr echdynnu wedi cael ei roi i mewn ag hefyd eu bod yn ffyddiog bydd y caffi yn agor dros yr haf ond ddim ond yn gweini diodydd a cacennau. Adroddodd y Cyng. Edward Griffiths ei fod wedi derbyn copi o adroddiad Adran yr Amgylchedd a bod hwnnw yn reit ffafriol ond yn datgan bod y caffi yn rhy fach i’r hyn oedd wedi bod yn ei wneud. Cafwyd wybod bod Rachel Medlicott yn mynd i wneud taflenni i geisio cael mwy o Ymddiredolwyr a bod gwaith yn myndi gael ei wneud ar y gegin. ‘Roedd yr Ymddiredolwyr yn ceisio cael pwyllgor at ei gilydd er mwyn ethol swyddogion ond bod y gofalwyr Jonathan Ensor wedi cymeryd mwy o oriau ymlaen ag mae ef oedd yn nawr yn cymeryd archebion y neuadd. Adroddodd y Cadeirydd ei fod wedi bod a copiau o gontractau i Gyfreithwyr yn Nolgellau a byddai rhai newydd yn cael eu tynnu allan ar gyfer y gofalwr a rheolwr y caffi. Datganodd y Cyng. Eryl Jones Williams bryder bod ddim swyddogion mewn lle a bod hyn yn risg gyda’r insiwrans a cytunwyd bod y Cadeirydd yn holi y Cyfreithiwr yn Nolgellau pwy sydd yn gyfrifol am y safle nes byddai pwyllgor mewn lle. Cafwyd wybod bod cwmni yn dod yr wythnos hon i osod drysau trydan newydd.

**Fe gafodd y Rheolau Sefydlog eu atal er mwyn aelodau o’r cyhoedd ofyn cwestiynau neud gwneud sylw.**

Eisiau gwybod pwy oedd yr Ymddiredolwyr ar hyn o bryd – Y Cyng. Edward Griffiths, Denise Stone a Eryl Jones Williams.

Pwy fydd yn talu am redeg y caffi – Byddai y taliadau yn cael eu gwneud o gyfrif y neuadd ar hyn o bryd nes byddai contract newydd mewn lle.

Sut byddai rhywun yn gallu ymuno ar pwyllgor – cysylltu a Rachel Medlicott.

Datganwyd pryder bod y cyhoedd ddim yn cael gwybod beth sydd yn digwydd gyda’r safle.

Ar ran y Cyngor diolchodd y Cyng. Eryl Jones Williams i’r Cadeirydd, y Cyng. Edward Griffiths a Denise Stone a Mr. Jonathan Ensor am yr holl waith maen’t yn neud gyda’r neuadd.

**7.3 CYHOEDDIADAU Y CADEIRYDD**

Ar ran y Cyngor croesawodd y Cadeirydd y Cyng. Beth Bailey i’w chyfarfod cyntaf o’r Cyngor a dymunwyd y gorau iddi.

**7.4 COFNODION**

Derbyniwyd cofnodion o gyfarfod Mehefin 6ed 2023 fel rhai cywir.

**7.5 MATERION YN CODI O’R COFNODION**

Nid oedd unrhyw fater yn codi o’r cofnodion.

**7**.**6 DATGAN BUDDIANT**

Nid oedd neb yn datgan buddiant ar unrhyw fater.

740............................................................Cadeirydd

**7.7 MATERION CYNGOR GWYNEDD**

Fe dderbyniwyd yr adroddiad canlynol gan y Cyng. Eryl Jones Williams – 12fed Trwyddedu. 14eg Gofal Arbennig Harlech. 15fed Gwasanaethau Democrataidd 1-3. 15fed Newid ffiniau a phleidleisio etholiad 3-4. 19ed Llywodraethwyr ysgol Dyffryn. 20fed.Mynedfa De Eryri, Abermaw. 22ain Craffu Gofal a Thai. 27ain Ymddiriedolwyr neuadd bentref cyfarfod caedig,. 29ain Cyfarwyddiadau Erthygl 4 ynghylch ail gartrefi a thai gwyliau sydd angen caniatâd cynllunio.

Cadeirydd y pwyllgor trwyddedu yw'r Cynghorydd Elfed Williams, ac etholwyd y Cynghorydd Gwynfor Owen yn is-gadeirydd. Dywedwyd wrth y cyfarfod nad oedd ffioedd ar gyfer gweithredwyr tacsis a gyrwyr wedi cynyddu ers 2019 a nawr roedd yr adran yn gwneud colled. Rhaid i'r adran dorri hyd yn oed ac awgrymwyd y dylai cost ffioedd yr adran ar gyfer gweithredwyr tacsis a gyrwyr gynyddu 12%. Cyn y gall yr adran gynyddu'r taliadau mae'n rhaid ymgynghori â'r diwydiant a'r cyhoedd. Os nad oes gwrthwynebiadau, bydd y cynnydd yn dod i rym ar ôl y pwyllgor Trwyddedu nesaf ym mis Medi. Rhai enghreifftiau o'r cynnydd arfaethedig, trwydded yrru 12 mis £254 (+21), trwydded yrru 3 blynedd £353 (+£83). Trwydded tacsi newydd £259 (+ £37), trwydded adnewyddu £213 (+£16). Trwydded llogi preifat newydd £295 ( +£27). Trwydded PH Adnewyddu £213 (+£16). Trwydded Gweithredwyr 5 mlynedd £358 (+£29). Mae pob un yn destun ymgynghoriad. Mae cwmni gofal preifat o Ynys Môn ar fin cymryd gofal cartref yn ardal Harlech. Cafodd cyfarfod rhwng swyddogion ac aelodau etholedig, fi fel cadeirydd a'r Cynghorydd Gwynfor Owen wybod am y manylion. Cafodd y Cynghorydd Dewi Owen, Aberdyfi ei ethol yn gadeirydd y Gwasanaethau Democrataidd gan y cyngor llawn. Etholwyd y Cynghorydd Arwyn Herald Roberts yn is-gadeirydd. Mae'r pwyllgor yn delio ag iechyd a lles staff a Chynghorwyr, sy'n cynnwys diogelwch. Er bod rhai pwyllgorau yn cwrdd wyneb yn wyneb, mae'r mwyafrif bellach yn aml-leoliad yng Nghaernarfon ac ar zoom neu teams, mae hyn wedi lleihau costau i'r Cyngor. Cytunwyd y bydd Gwynedd yn mynd yn ddi-bapur, gyda rhai eithriadau meddygol. Cyngor i Gynghorwyr oedd y dylen nhw fod yn ofalus iawn ynglŷn â gwrthdaro rhwng cymdogion. Mae sesiynau diogelwch personol yn cael eu trefnu a rhoddir cyngor. Bydd newidiadau mawr i Gomisiynydd yr Heddlu ac etholiadau cyffredinol y flwyddyn nesaf. Bydd yn rhaid cynhyrchu adnabod llun - bydd pasbort, trwydded yrru, tocynnau bws ac ati yn cael eu caniatáu os cynhwysir llun. Gall unrhyw un heb unrhyw un o'r llun wneud cais am brawf adnabod i bleidleisio. Gallaf weld mwy a mwy o bobl yn dewis pleidleisiau post. Yn dilyn llawer o drafodaethau gwleidyddol bydd sedd Dwyfor Meirionnydd nawr yn cynnwys Caernarfon, Corwen a Llandrillo, ond nid Bangor. Mae disgwyl i ffiniau Cyngor Gwynedd newid erbyn 2027 pan fydd 8 yn llai o Gynghorwyr i lawr o 69 i 61. Mae disgwyl y bydd pobl yn pleidleisio dros bleidiau gwleidyddol ac nid unigolion. Bydd ymgynghoriad cyn y newidiadau. Roedd awgrym y byddai gan Gyngor Cymuned newidiadau enfawr, ond dim manylion hyd yma. Bydd y Cynghorydd Sian Edwards fel cynrychiolydd y Cyngor Cymuned ar Lywodraethwyr Ysgol Dyffryn yn rhoi adroddiad. Y cyfan alla i ddweud yw bod awyrgylch dda iawn yn yr ysgol gyda'r Pennaeth newydd Cathryn Davey ac mae rhieni wedi bod yn cynorthwyo'r ysgol mewn sawl ffordd. Cynhaliwyd arolygiad ac mae'r adroddiadau wedi'u cylchredeg i rieni. Ar ôl mis Medi bydd gostyngiad o tua 10 disgybl, ond mae disgwyl i hyn gynyddu eto yn 2024/25. Yng nghyfarfod Fforwm Mynediad De Eryri a gynhaliwyd yn Y Bermo roedd pryder am faint o da byw oedd yn cael eu hymosod gan gŵn. Teimlwyd bod Llywodraeth Cymru wedi colli cyfle i gyflwyno deddfwriaeth am gŵn ac y byddai'n hawdd eithrio cŵn fferm sy'n gweithio. Mae toiledau anabl ar Lwybr Mawddach wedi cael eu uwchraddio a byddent ar agor drwy'r flwyddyn. Llongyfarchais y gwaith a gofynnais yn barchus a oedd posib gwneud cynllun tebyg yn lleol yn nhoiledau Traeth Bennar. Roedd y nifer fawr o bobl a ymwelodd â'r ardal yn gwerthfawrogi'r gwaith sy'n cael ei wneud gan Wardeniaid y Parc, awgrymwyd eu bod yn cael camerâu corff!! Oherwydd peryglon cregyn arfau heb ffrwydro ar Barcmyn Trawsfynydd, cytunwyd yn unfrydol i wahardd mynediad cyhoeddus i'r safle am 5 mlynedd arall. . Rhoddwyd manylion am gynigion newydd Erthygl 4 ar gyfer delio â thai gwyliau ac ail gartrefi yng Ngwynedd sydd angen caniatâd cynllunio i newid o annedd breifat. Bydd Parc Cenedlaethol Eryri yn cynnal cynllun tebyg ond ychydig fisoedd y tu ôl i Wynedd. Rhybuddiais fod yn rhaid gweithredu pob rhan o Wynedd, y tu mewn a'r tu allan i'r Parc ar yr un pryd fel arall byddai problemau. Cyngor Gwynedd yw'r Cyngor cyntaf i weithredu caniatâd cynllunio ar dai gyliau ac ail gartrefi. Bydd ymgynghoriad chwech wythnos yn cael ei gynnal a gellid ei weithredu erbyn mis Medi 2024. Roedd pob Cynghorydd yn cytuno bod rhaid gwneud rhywbeth i ddatrys y problemau tai, erbyn hyn mae'n costio £7 miliwn y flwyddyn i drethdalwyr Gwynedd ddod o hyd i lety i'r digartref ac mae dros 3,000 o deuluoedd ar y rhestrau aros tai. Rhybuddiodd Cynghorwyr gan gynnwys fi, fod yn rhaid gwneud y newidiadau yn iawn a bod ymgynghori gyda'r cyhoedd yn hanfodol. Amlygodd Cynghorwyr y gallai fod problemau gydag adeiladu ffermydd oedd wedi cael eu newid i lety gwyliau ac ati. Rydym yn cyfarfod â chyfarwyddwr ardal y GIG yr wythnos hon ac mae'n siŵr y bydd amseroedd ymateb ambiwlans, prinder meddygon ac ati yn cael eu

741……………………………………………..Cadeirydd

codi. Dwi'n cael llawer iawn o gwynion llafar a thrwy e-bost am dwf chwyn ac ati ar balmentydd a'u hanfon ymlaen i adran Priffyrdd Meirionnydd. Mae'r adran draffig ffyrdd wedi cytuno i roi offer arolygu ar yr A496 ger Bryn Heulog wedi cwynion am geir yn gor-yrru ac ati o gyfeiriad Harlech. Mae Adrian Williams a'i staff yn ymchwilio wedi i gontractwyr darmacio dros fesuryddion dŵr ar yr A496 rhwng Ael y Bryn a Ffordd y Llan. Rwyf ar gael ar 01341 242758 neu Cynghorydd.eryljones-williams@gwynedd.llyw.cymru neu e.joneswilliams@btinternet.com

**7.8 CEISIADAU CYNLLUNIO**

**Caniatâd Adeilad Rhestredig i ail-doi drychiad blaen a chefn yr eiddo gan ddefnyddio llechi wedi'u hadfer i'r drychiad blaen a llechi newydd cyfatebol yn y cefn, ynghyd ag adnewyddu'r ffenestr to presennol, amnewid y nwyddau dŵr glaw a gosod insiwleiddio tu mewn i ofod to'r adeilad - 1 Glanrhos, Dyffryn Ardudwy (NP5/58/LB367A)**

Cefnogi y cais hwn.

**Adeiladu dau dŷ fforddiadwy ar wahân ar gyfer angen lleol (1 byngalo ac 1 tŷ deulawr) -  Cae Wat (Tir ger Sŵn-y-Môr), Ffordd Glan Môr, Talybont (NP5/58/636B)**

Cefnogi y cais hwn.

**Adeiladu un uned gwyliau coeden gyda mynediad cysylltiedig,parcio, tirlunio a gosod uned trin carthion newydd -**

**Meifod Isaf, Dyffryn Ardudwy (NP5/58/112C)**

Cefnogi y cais hwn.

**7.9 MATERION YN CODI**

**A Cynllun Cyllideb**

Adroddwyd bod £13,179.02 (yn cynnwys costau banc) wedi cael ei wario ers cychwyn y flwyddyn ariannol newydd, a bod hyn yn £12,249.16 o wariant yn llai na oedd wedi cael ei glustnodi yn y gyllideb am y flwyddyn.

**B**  **Grwp Gwella Dyffryn Ardudwy a Talybont**

Adroddodd y Cyng. Steffan Chambers bod ddim byd pellach i’w drafod ynglyn ar Grwp uchod ers cyfarfod diwethaf y Cyngor ond bod mwy o ymateb wedi bod i’r holiadur erbyn hyn ag eu bod dal angen targedu disgyblion Ysgol Ardudwy sydd yn byw yn yr ardal hon.

**C**  **Neuadd Bentref**

‘Roedd y mater hwn wedi cael ei drafod ar gychwyn y cyfarfod.

**D** **Datblygu Maes Parcio**

Adroddodd y Cyng. Edward Williams ei fod wedi cysylltu a Mr. Geraint Lewis i ofyn am restr o weithiau er mwyn i’r Contractwyr sydd yn fodlon rhoi pris i mewn gael gwybod beth fydd angen ei wneud er mwyn datblygu y safle. Eisiau gofyn i Gyngor Gwynedd a fyddai modd iddynt dynnu yr hen doiledau i lawr er mwyn i bwyntiau gwefru ceir gael eu gosod yna.

**E Archwilio’r lloches bws, mynwentydd a parciau chwarae**

Adroddodd y Cyng. Sian Edwards ei bod wedi gwneud yr archwiliad uchod ar ran y Cyngor ac adroddodd fel a ganlyn – bod y lloches bws yn Talybont yn iawn ond bod y landar byth wedi cael sylw, ‘roedd y lloches bws ar Ffordd Ystymgwern yn iawn ar un ger Ty Cerrig. Roedd gardd Penybont yn iawn, ‘roedd Parc Morlo yn iawn. ‘Roedd y parc chwarae yn iawn ond bod y matiau dan y swings angen sylw a cytunwyd gofyn i’r Contractwr fydd ynghlwm a datblygiad y maes parcio ynglyn a hyn. ‘Roedd y fynwent gyhoeddus yn daclus ond bod potiau dal blodau wedi cael eu chwythu i bob man ag ‘roedd hi wedi eu casglu a’i rhoi ar un ochor, ‘roedd mynwent Llanddwywe yn iawn ond bod twll mewn hen fedd a cytunodd y Cyng. Edward Griffith ddelio gyda’r mater hwn, ‘roedd mynwent Llanenddwyn yn daclus ond bod coed yn tyfu o amgylch rhai hen feddau.

742......................................................Cadeirydd

**F Parc Chwarae**

Adroddodd y Cyng. Sian Edwards bod yr is-bwyllgor y parc chwarae wedi cyfarfod a bod pedwar cwmni wedi darparu prisiau iddynt sef G. L. Jones, MacVenture Playgrounds, Dragon Play a PlayQuest a cytunwyd bod y Clerc yn cwblhau y ffurflen grant ar ran y Cyngor.

**G Gwefan y Cyngor**

Adroddodd y Cadeirydd fod ef ar Cyng. William Hooban wedi cyfarfod a Mr. Mike Tregenza ynglyn ar uchod ag adroddwyd bod deunydd wedi cael eu gosod ar y wefan a bod angen anfon unrhyw ddeunydd i’r Cyng. William Hooban.

**H**  **HAL**

‘Roedd adroddiad byr wedi ei dderbyn gan y Cyng. Denise Stone ar ol iddi fynychu y cyfarfod ar y 29ain ar ran y Cyngor ac adroddodd y Clerc ei bod wedi derbyn e-bost gan un o Gyfarwyddwyr y Bwrdd ynghyd â chopi o gyfrif elw a cholled y ganolfan ar gyfer mis Mai a chopi o'r dadansoddiad misol o'r defnydd o'r pwll rhwng Ionawr a Mai. Hefyd yn nodi bod y wal ddringo yn dal ar gau ac mae'r caffi yn rhedeg ar amserlen oriau agor llai oherwydd materion staffio. ‘Roedd hefyd wedi derbyn e-bost arall ynghyd a chopi o gofnodion y cyfarfod a gafodd ei gynnal ar y 29ain o fis diwethaf a gwybodaeth ynglyn ar incwm a gwariant wedi cael ei dorri i lawr oedd wedi ei wneud a’i dderbyn yn mis Mai ag ‘roedd wedi anfon yr e-bost hwn ymlaen i bob Aelod. Aethpwyd drwy’r cofnodion hyn a datganwyd bod y Cyngor ddim yn fodlon i HAL anfon adroddiad ariannol bob tri mis a bod eiangen bob mis. Cafwyd wybod bydd cyfarfod pellach yn cael ei gynnal ar y 27ain o’r mis hwn rhwng y Cynghorau Cymuned a HAL a cytunodd gofyn i’r Cyng. Denise Stone os oedd eisiau mynychu y cyfarfod hwn.Adroddodd y Clerc ymhellach ei bod wedi derbyn llythyr gan Glerc Cyngor Cymuned Llanbedr yn gwahodd 2 aelod o’r Cyngor i gyfarfod yn y neuadd bentref, Llanbedr ar y 3ydd o Awst am 7.00 o’r gloch i drafod y ffordd ymlaen rhwng Cynghorau Cymuned yr ardal a HAL. Cytunodd y Cadeirydd fynychu y cyfarfod hwn ar ran y Cyngor ag hefyd cytunwyd i ofyn i’r Cyng. Denise Stone os oedd hi eisiau mynychu. Cytunwyd i beidio a talu y taliad precept eto y mis hwn oherwydd nid oedd yr Aelodau yn fodlon hefo sut oedd y cyfrifon yn cael eu gwneud nag yn hapus o gael ar ddeallt bod yr arian yn mynd tuag at redeg y ganolfan i gyd a ddim jest i gynnal a chadw y pwll nofio fel oedd wedi cael ei gytuno yn y cychwyn.

**7.10 GOHEBIAETH**

**A Cyngor Gwynedd – Adran yr Amgylchedd**

Wedi derbyn ateb gan yr uchod yn hysbysu'r Cyngor y bydd Ffordd Tyddyn y Felin, Tal-y-bont ar gau ar y 13eg o Dachwedd eleni er mwyn adnewyddu polion diffygiol ar ran BT Openreach.

**B Cyngor Gwynedd – Adran Priffyrdd**

Wedi derbyn ateb gan yr uchod ynglŷn â thoiledau Tal-y-bont ag yn datgan bydd y ddau landar yn cael eu newid am rhai newydd a bydd clo newydd yn cael ei i osod ar y drws yn nhoiledau y dynion. Maen nhw hefyd wedi trefnu i'r tîm bwrdeistrefol glerio y chwyn.

**C ADRA**

Wedi cael ateb gan yr uchod ynglyn a tir Cerdroia ag yn datgan bod gan ADRA gynlluniau i godi daud y ar dir rhwng 25 Pentre Uchaf ar maes parcio, hefyd yn datgan bod ADRA wedi bod yn gweithio gyda grŵp lleol parthed y tir hwn a'i bwriad yw creu safleoedd rhandiroedd cymunedol ar y tir.

**D Ms Jodie Pritchard**

Wedi cael e-bost gan yr uchod ar ran Bailey & Partners yn gofyn a fyddai y Cyngor yn fodlon anfon llythyr o gefnogaeth iddynt ynglyn ar grant maen’t yn ymgeisio am I gario gwelliannau allan yng nghoed Gors y Gedol. Datganodd y Cadeirydd ei fod wedi rhoid caniatad I’r Clerc anfon llythyr o’r fath yn barod oherwydd bod ei angen cyn cyfarfod y Cyngor.

743...................................................Cadeirydd

**7.11 ADRODDIAD Y TRYSORYDD**

Adroddodd y Trysorydd bod £53,883.30 yn y cyfrif rhedegol a £4,602.27 yn y cyfrif wrth gefn.

**Anfonebau angen eu talu ers y cyfarfod diwethaf**

Mrs Annwen Hughes - £246.40 (cyflog) + £134.45 costau = £380.85

Cyllid a Thollad - £184.80 - treth ar gyflog y Clerc

Evergreen - £400.00 - torri gwair y mynwentydd

Mr. G. J. Williams - £112.00 - torri gwair o amgylch Talybont

Mr. Gary Martayn - £431.00 - torri gwair parciau chwarae, cae peldroed ag o gwmpas y meinciau x 2

Resources for Change - £900.00 - arolwg anghenion cymunedol

Fe gafodd y taliadau uchod eu prosesu gan y Cadeirydd, y Cyng. Steffan Chambers a wnaeth y Cyng. Edward Williams gymeradwyo’r taliadau ag fe roddwyd ganiatad I’r Clerc/Trysorydd I’w talu ar lein neu drwy siec ar ddiwedd y cyfarfod.

**Derbyniadau ers y cyfarfod diwethaf**

Ddim wedi dod i law ers cyfarfod diwethaf y Cyngor.

**Anfonebau wedi eu talu ers y cyfarfod diwethaf**

Catrin Soraya Williams – £167.85 – gwasanaeth cyfieithu

**Ceisiadau am gymorth ariannol**

Hamdden Harlech ac Ardudwy - £921.98 – cyfraniad misol (ddim yn talu hwn ar hyn o bryd nes bydd gwybodaeth a

ofynwyd am wedi ei dderbyn)

Fe adroddodd y Trysorydd bod yr Archwiliad Mewnol wedi cael ei gwblhau a bod dim materion arwyddocaol yn codi heblaw am am y materion isod -

Gellir datgan sicrwydd yn nhrefniadau llywodraethu a datganiadau cyfrifyddu Cyngor Cymuned Dyffryn Ardudwy a Thalybont ar gyfer y flwyddyn ariannol 2022- 23 yn seiliedig ar y profion a gynhaliwyd ond bod rhai elfennau y gellir eu tynhau i liniaru risgiau a adnabuwyd. Argymhellir bod y Cyngor yn ymrwymo i roi sylw i’r risgiau canlynol a chymryd camau priodol i’w lliniaru:

Methiant i gyhoeddi Datganiad o Daliadau Blynyddol ar gyfer taliadau a wneir neu beidio (nil return) i aelodau ar y wefan.

Methiant i adolygu’r rheoliadau ariannol a rheolau sefydlog yn flynyddol.

Diffyg yn y rheolaethau ar gyfer sefydlu a rhyddhau taliadau ar lein.

Methiant i gynnal cysoniad ar gyfer yr arian yn y cyfrif wrth gefn.

**7.12 UNRHYW FATER ARALL**

Angen tocio y coed sydd wedi gor-dyfu rhwng Morannedd ar Ysgol Gynradd.

Cafwyd wybod bod problem archebu goleuadau nadolig sydd yn cael eu rhedeg ar fatri 12V ag felly cytunwyd i gael rhai sydd yn rhedeg ar fatri LED.

**ARWYDDWYD................................................Cadeirydd**

**DYDDIAD........................................................................** 744